  Виталий Пронин Петыр вазь ӵукна ик телевизорысь паймымон ивор кылӥз: быдэс дуннелэн изён нуналыз, пе, туннэ. Таӵе ивор сое малпаськытонэ уськытӥз. Кызьы нош озьы изён праздниклы пӧрмем? Паймод, ява, кинлэн йыраз лыктэм быдэс дуннеысь калыклы 17-тӥ южтолэзе кӧлэмез понна праздник ялыны? Уг тырмо шат мукет шулдыръяськонъёс? Улонмылэсь 3-тӥ люкетсэ изиськом. Мар кулэ на меда та борды? Собере, вань калыкез одӥг нуналэ изьытӥд ке, кин меда заводъёсын, фабрикаосын ужалоз, пудоез сюдоз, скалъёсты кыскоз? Роботъёс шат? Малы ке уг оскиськы. Одӥг кылын вераса, дурдом но тӥни.Петыр матысь эшезлы, Санколы, жингыртӥз:- Санко, тодӥськод-а, кыӵе нунал туннэ?- Тодӥсько, 17-тӥ южтолэзь.- Нош эшшо?- Кӧснунал.- Собере нош мар шуод на? - тэбине Петыр.- Уг тодӥськы ни. Вера. Сётскисько!- Изён нунал туннэ. Валад-а?- Ма, мон уйзэ изи ни, уг поты ни.- Со гинэ мар ай, быдэс дуннелэн изён нуналыз, Санко!- Петыр, асьмелы сотэк но уйлы быдэ праздник.- Эскеро ай уж дорам изьыса. Праздникез гажано. Собере тыныд но, Санко, праздникен ӟечкыласа, уж дорад ческыт уммен изён сӥзисько, - вераськонзэс йылпумъяз Петыр.Петырен Санко, праздник понна мултэссэ ӟузьыса, ужан удысазы умме усизы. Соиз умой, изись воргоронъёслэсь ужзэс эшъёссы быдэстӥзы: бӧксӥсь пудо-живот таӵе праздникез уг тоды уга.Нош Петырен Санко ӟеч нимзэс праздникен валче саптазы. Соослэсь уж дорын иземзэс фотое пуктыса, адӟымон интые лякиллям. «Возьыттэм огпаръёс - пудо сиён ворттӥсь Ыжйыров Пётр но пудо сиён дасясь Пупыдов Александр - кӧлон нунал каро», пе. Ярам коть, ужысьтызы ӧз мозмытэ.Алексей Трубачев  